
Juhlanumero 


On olemassa jotakin, joka ei ole viimeisten sadan 
vuoden aikana muuttunut: suomalaisten mielenkiinto 
ja kiintymys Unkaria ja sen kansaa kohtaan. Vuosi- 
tahansien eron jälkeen oli löytynyt todisteita siitä, 
ettei Suomen kansa ollutkaan löytölapsi, joka oli omal- 
le itsellen arvoitus, vaan että silläkin oli perhe ja suku- 
puu. Siitä lähtien on veljeskansa ollut suomalaisten 
sydäntä lähellä. 

Saattaa olla, että isovanhempiemme suhtautuminen 
madjaareihin tuntuu meistä tänäpäivänä romanttiselta 
ja pateettiseltakin, mutta ero nykyisen sukupolven 
asenteisiin ei sittenkään ole suuren suuri. Kysymyk- 
sessä on sama tunne ehkä vain uudestaan muotoiltuna. 

Siitä, että näin on asian laita, on parhaana todis- 
teena Suomi-Unkari Seuran kehittyminen kuluneiden 
25 vuoden aikana mahtavaksi kansalaisjärjestöksi. 
Seuran elinvoimasta ja toimintakyvystä saimme erityi- 
sesti kuluvana vuonna havainnollisen kuvan seuran 
osallistuessa lukuisine alaosastoineen eri puolilla Suo- 
mea Unkarin vapautumisen 30-vuotisjuhlallisuuksien 
järjestämiseen ja levittäessä juhlavuonna monin eri 
muodoin tietoa veljeskansamme saavutuksista. Voim- 
me tyydytystä tuntien todeta, että tässä toiminnassa, 
joka samalla merkitsee osallistumista Euroopan kan- 
sojen lähentymisen ja yhteistyön edistämiseen, ovat 
innostuneina olleet mukana seuran jäsenten syvät ri- 
vit, jotka edustavat Suomen kansan kaikkia piirejä ja 
katsomuksia. Työpaikallani Unkarissa olen voinut 
usein todeta, kuinka suuren arvon unkarilaiset maan 
ylimmästä johdosta kadun mieheen saakka antavat 
Suomi-Unkari Seuran toiminnalle ja saavutuksille. 

Viimeisten kahden vuosituhannen aikana meistä 
suomalaisista on tullut kiinteä osa Pohjolaa, jonka 


perinteet, kulttuurin ja ajattelutavan tunnemme omak- 
semme. Mutta silti emme tahdo unohtaa persoonalli- 
suutemme suomalais-ugrilaista ulottuvuutta, joka an- 
taa meille Pihjolassa oman erikoisleimamme ja joka 
on meille yhteistä unkarilaisten kanssa. Vaaliessamme 
niitä siteitä, jotka meitä yhdistävät unkarilaisiin, vaa- 
limme samalla tärkeätä puolta omassa olemukses- 
samme. 

Tässä työssä Suomi-Unkari Seura on keskeisessä 
asemassa. Pyydän saada toivottaa neljännesvuosisa- 
taistaipalettaan juhlivalle seuralle onnea ja menes- 
tystä. 

Budapestissa 12 päivänä syyskuuta 1975 


Paul Jyrkänkallio 


Sydämelliset onnentoivotukseni Suomi-Unkari Seu- 
ralle sen perustamisen 25-vuotispäivän johdosta. Kulu- 
neen neljännesvuosisadan aikana Suomi-Unkari Seura 
on esittänyt tärkeää osaa sukulais- ja ystäväkansojem- 
me elämän ja kulttuurin tunnetuksi tekemisessä sekä 
monipuolisten suhteidemme ja yhteistoimintamme ke- 
hittämisessä. Lähes kahdeksanvuotisen henkilökohtai- 
sen kokemukseni perusteella voin mielihyvää tuntien 
todeta Suomi-Unkari Seuran koko toiminnan kehitty- 
vän suotuisasti, ja sekä Suomessa että Unkarissa sen 
merkittävää työtä seurataan kasvavalla kiinnostuksella 


ja kunnioituksella. 

Kiitoksen ja tunnustuksen ovat ansainneet kaikki, 
jotka omatoimisesti ja uupumatta ovat myötävaikutta- 
neet Suomi-Unkari Seuran jalojen päämäärien toteut- 
tamiseen, kansojemme välisen ystävyyden syventämi- 
seen. 

Toivotan seuran työlle samanlaista menestystä kuin 
tähänkin saakka sekä sen jäsenille henkilökohtaisesti 
paljon onnea. 


Rudolf Ronai 


Kaksikymmentäviisi vuotta 


Neljännesvuosisata on kansojen välisissä suhteissa 
lyhyt aika, mutta joskus siihen saattaa sisältyä jotain 
perin olennaista ja kauas tulevaisuuteen vaikuttavaa. 
Näin on epäilemättä ollut Suomen ja Unkarin kohdal- 
la sinä nyt täyttyvänä kahdenkymmenen viiden vuoden 
ajankohtana, jonka kuluessa Suomi-Unkari Seura on 
täyttänyt tehtävänsä näiden molempien kaukana toi- 
sistaan sijaitsevien veljesmaiden ystävyyden rakenta- 
jana. 

Kaukaisen kielisukulaisuuden selviäminen suoma- 
laisten ja unkarilaisten välillä kaksisataa vuotta sitten 
herätti kummallakin taholla erityistä kiinnostusta vel- 
jeskansaa kohtaan, ja tältä pohjalta alkoi jo viime vuo- 
sisadalla kehittyä yhä merkittävämmäksi kasvava kult- 
tuurivaihto molenpien maiden välillä. Erityisesti eräillä 
tieteellisen tutkimuksen aloilla se johti jatkuvaan yh- 
teistyöhön ja pysyviin saavutuksiin. Yksipuolisesti kie- 
lisukulaisuuteen perustuvana ja heimoromantiikasta 
voimaa ammentavana varhaisempi suomalais-unkarilai- 
nen ystävyys pakostakin oli jäävä rajoitettujen ammat- 
tiryhmien ja kansalaispiirien erikoisharrastukseksi. 

Viime sotia seuraavina vuosikymmeninä Suomen ja 
Unkarin välinen ystävyys on maassamme tullut ennen- 


näkemättömän laajojen kansalaispiirien sydämen asiak- 
si. Yhä useammat ovat halunneet tutustua meille lä- 
heiseen, luonnon olosuhteiltaan ja elämänedellytyksil- 
tään toisenlaiseen veljesmaahamme, ja sen yhteiskun- 
tajärjestykseen ja voimakkaaseen rakennustyöhön, jo- 
ka lyhyessä ajassa on johtanut moniin kauniisiin tu- 
loksiin. Suomen ja Unkarin välinen kulttuurivaihto on 
kasvanut monipuoliseksi ja laajaksi, ja tässä kehityk- 
sessä Suomi-Unkari Seuralla on ollut ja edelleen on 
oma keskeinen tehtävänsä. 

Vaatimattomasta alusta Suomi-Unkari Seuran pyrki- 
mykset veljeskansan elämän ja olojen tunnetuksiteke- 
miseksi maassamme on kehittynyt laajaksi ja moni- 
puoliseksi toiminnaksi, joka ulottuu maan kaikkiin 
osiin. Keskeisiksi toimintamuodoiksi ovat muodostu- 
neet ystävyysviikot, ystävyyskaupunkisuhteiden edis- 
täminen, erilaisten näyttelyjen järjestäminen, unkari- 
laisten taiteilijain vierailut, matkailun edistäminen jne. 
Ja tuhansiin nousee nykyisin niiden henkilöiden luku- 
määrä, jotka seuran myötävaikutuksella tutustuvat Un- 
karin elämään ja saavutuksiin joko omakohtaisesti 
veljesmaassamme tai kotimaassa seuran järjestämissä 
tilaisuuksissa. Voimakas myönteinen kehitys on ollut 
mahdollista ennen kaikkea sen jatkuvan tuen ansiosta, 
mitä seura on saanut molempien maiden viranomai- 
silta, Unkarin suurlähetystöltä ja Unkarin Kulttuuri- 
suhteitten laitokselta. 

Uusi ajanjakso Suomi-Unkari Seuran vaiheissa alkaa 
entistä parempien edellytysten vallitessa. Suomen ja 
Unkarin väliset valtiolliset ja kulttuurisuhteet ovat ke- 
hittyneet hyvin läheisiksi ja monipuolisiksi. Molem- 
mat maat työskentelevät määrätietoisesti Euroopan 
turvallisuuden ja yhteistyön vahvistamiseksi ja kanso- 
jen välisen rauhan lujittamiseksi. Tässä toiminnassa 
myös Suomi-Unkari Seura pyrkii edelleen työskentele- 
mään omalla sarallaan molempien kansojen onneksi ja 
menestykseksi. 


+++ 


— Tarjoilija, tämä kahvi, jonka toitte, on aivan kyl- 
mää, sanoo asiakas närkästyneenä ravintolassa. 

— Eipä ihmekään, vastaa tarjoilija, siitähän on jo yli 
tunti, kun tilasitte sen. 


TÄHTIHETKIÄ SEURAN TOIMINNASSA: 


Lehtemme toimitus on esittänyt Suomi-Unkeri-seu- 
ran puheenjohtajalle, maisteri Kaarina Virolaiselle, 
seuran varapuheenjohtajalle Edvin Saloselle ja seuran 
Tampereen osaston varapuheenjohtajalle, Pekka Kan- 
kaalle, seuraavat kysymykset: 

— Koska liityit Suomi-Unkari Seuraan? 

— Mitä tähtihetkiä muistat seuran toiminnasta? 

— Millaisia parannuksia toivoisit seuran toimin- 

nassa? 


Puheenjohtaja Kaarina Virolainen: 


— Suomi-Unkari Seuran työstä olin jo 1950-luvun 
alkupuolella kuullut mielenkiintoisia asioita akateemik- 
ko Kustaa Vilkunan kertomana. Se vahvisti kiintymys- 
täni Unkariin, joka oli alkanut jo kouluiässä. 

Vuonna 1959 keväällä vierailin mieheni kanssa, joka 
silloin oli opetusministerinä, Unkarissa. Vierailumme 
ei ollut virallinen, vaikka olimmekin unkarilaisten kut- 
sumina. Tänä aikana neuvoteltiin mm. kulttuurisopi- 
muksesta, jota silloin valmisteltiin, ja maittemme 
suurlähetystöjen toimintamahdollisuuksien kehittämi- 
sestä. 

Tammikuussa 1963 sain olla mukana n.s. musiikki- 
kulttuurivaltuuskunnassa, joka vieraili Unkarissa. 

Vuoden 1964 alussa minua pyydettiin mukaan 
Suomi-Unkari-seuran johtoon. Siitä alkoi työ, joka on 
jatkunut tähän asti, paljon aikaa ja tarmoa vaativana, 
mutta samalla antoisana ja rikastuttavana. 

— Mainitsen ensin, että jännittävin oli hetki, kun 
vuonna 1964 ensi kertaa puhuin Unkarin kansallispäi- 
vän juhlassa. Kieli oli mennä solmuun unkarilaisia 
sanoja ääntäessäni. Samassa juhlassa suurlähettiläs 
Kurtan puhui tervehdyksensä hyvällä suomen kielellä. 
Lämmin henki seuran 20-vuotisjuhlan kansalaispäiväl- 
lisillä on jäänyt erikoisesti mieleeni, samoin se sydä- 
mellisyys, jolla presidentti ja rouva Losonczi otettiin 
vastaan kaikkialla heidän virallisen Suomen vierailunsa 
aikana. Oli ilo olla heidän mukanaan. Tuntui juhlalli- 
selta kuunnella niitä tunnustuksen sanoja, joita puo- 
luejohtaja Jänos Kädär antoi Suomi-Unkari Seuran 
työlle presidentin linnassa syksyllä vuonna 1973. Nä- 
mä ja monet muut muistot ovat jääneet pysyvästi 


mieleeni Suomi-Unkari-seuran työssä ollessani. 

— Toivoisin, että me Suomi-Unkari Seurassa voi- 
simme antaa jotakin niille jäsenillemme, joilla ei ole 
mahdollisuuksia olla aivan lähellä seuramme työtä. 
Ennen muuta etäiset paikallisosastojen jäsenet tarvit- 
sevat entistä enemmän meidän huolenpitoamme. Tätä 
työtä varten ovat kaikki hyvät neuvot tarpeen. 


Varapuheenjohtaja Edvin Salonen: 


Täytin littymiskaavakkeen seuran perustavassa ko- 
kouksessa 10. 10. 1950. Muistelen, että seuran perus- 
tamista valmistelivat muutamat henkilöt — yksi heistä 
oli Ele Alenius. 

Minulla oli ollut tilaisuus vierailla Unkarissa 1948 
huhtikuussa. Osallistuin Suomen Metallityöväen Liiton 
edustajana Unkarin Rauta- ja metallityöväen Liiton 
edustajakokoukseen. Tästä matkasta minulle jäi erit- 
täin mieluisa muisto Unkarista. Siellä oli jo kevät pit- 
källä. Sireenit ja kirsikkapuut kukkivat ja ilma oli 
keväisen lämmin. Unkarissa oli silloin tapahtumassa 
suuri yhteiskunnallinen muutos ja tämä muutos ja 
paremman odotus näkyi kaikessa ja kaikkialla. 

Niissä tunnelmissa minusta tuli oitis lämmin Unka- 
rin ystävä. Ja kun minulta sitten vähää ennen seuran 
perustamiskokousta tiedusteltiin tulisinko seuran joh- 
tokuntaan, niin suostuin siihen mielihyvin. 

Tähtihetkiä on paljonkin. Seuran vuosijuhlat ja ke- 
väiset Unkari-viikot ovat kaikki sellaisia. Erityisesti 
ovat mieleeni jääneet ne tilaisuudet, joissa unkarilaiset 
kansantanssiyhtyeet ovat taidollaan ja tempperamen- 
tillaan tanssineet itsensä suomalaisten sydämiin. 
Näissä tilaisuuksissa minusta on tuntunut siltä, että 
Suomi-Unkari Seura on tekemässä Unkaria tunnetuksi 
unkarilaisittain. 

Pääkaupungin ulkopuolella pidetyt Unkari-viikon 
pääjuhlat ovat olleet mieleenpainuvia. Näistä erikoi- 
sesti Kuopion ja Lahden juhlat. Laajimman toteutuk- 
sensa Suomi-Unkari Seura -aate lienee sittenkin saa- 
nut jo kolmesti järjestettyjen ystävyysviikkojen aikana. 

Seuran merkityksen ja sen työn arvostamisen kan- 
nalta merkityksellisiä ovat olleet korkeiden unkarilais- 
ten valtiomiesten vierailut seurassa. Näiden vierailujen 


yhteydessä seura on saanut runsaasti huomiota osak- 
seen. Näitä ovat olleet Unkarin parlamentin puhemie- 
hen Sändor Rönain vierailu 1950-luvun alussa, sekä 
presidentti Päl Losonczin ja puoluesihteeri Jänos Kä- 
därin vierailut. 

Seuran järjestöllistä rakennetta olisi kehitettävä si- 
ten, että seuran jäsenillä olisi samanlaiset vaikutus- 
mahdollisuudet seuran toiminnan kehittämiseen riip- 
pumatta siitä, asuuko hän pääkaupungissa tai muualla. 

Sukupolven vaihdos seuran hallinnossa alkaisi olla 
paikallaan. 


Tampereen osaston varapuheenjohtaja Pekka Kangas 


Liityin Suomi-Unkari Seuraan 29. tammikuuta v. 
1952, jolloin perustettiin Tampereelle seuran paikal- 
lisosasto. Usein on kysytty, miksi liityin. Siihen on 
vaikea vastata, sillä en tosiaankaan tiedä, olen niin 
kauan kuin muistan ollut kiinnostunut kaukana eteläs- 
sä asuvasta sukulaiskansasta. Ehkäpä se lapsena ja 
nuorena oli jonkinlaista romanttista kiinnostusta kau- 
kaisiin sukulaisiin. Sitten tutustuin Unkarin kirjalli- 
suuteen, Petöfiin, Jökaihin, Aranyiin, Шуёѕііп jne. 
Myöskin unkarilainen musiikki on aina miellyttänyt 
minua. Katsoin, että Suomi-Unkari Seurassa on par- 
haimmat mahdollisuudet saada lisää tietoja Unkarista, 
sen historiasta ja nykypäivien elämästä, ja ennen- 
kaikkea, seuran välityksellä tutustua oikein eläviin un- 
karilaisiin. 

Niitä tähtihetkiä on oikeastaan kuin tähtiä taivaalla, 
aina kun tapaa unkarilaisia ystäviä joko kotona tai 
Unkarissa. Seuran järjestämät tilaisuudet ovat myöskin 
niitä, . mutta oikeita ”kolmen tähden” hetkiäkin on 
muutama, esimerkiksi Debrecenin Kansanyhtyeen en- 
simmäinen Suomen vierailu, oli suuri ilo ja miellyttävä 
tehtävä olla heidän huoltajanaan Suomen kiertueella. 
Myöskin Seuran delegaation Unkarin matka v. 1971 oli 
kymmenpäiväinen tähtihetki. 

Suurin parannus Suomi-Unkari Seuran toiminnassa 
olisi paikallisosastojen suurempi aktivointi, toivotta- 
vasti Seuran organisaatiomuutos, jonka alkuunpanemi- 
sesta tehtiin päätös viime vuosikokouksessa, edes- 
auttaa tätä tärkeää asiaa. Suomi-Unkari Seuralla on 


kaikki mahdollisuudet kehittyä laajaksi, koko maan 
käsittäväksi kansalaisjärjestöksi, onhan Seuran tarkoi- 
tusperien takana koko kansa. Saattaahan poikkeuksia- 
kin löytyä, vaikka minä en ole kyllä yhtään vielä 
tavannut. 


JUHLAVUODEN KILPAILUSATOA 


Keravalainen Harri Tiessalo voitti Unkari-aiheisella 
runosikermällään toisen palkinnon Suomi-Unkari Seu- 
ran juhlavuoden = kirjoituskilpailussa. Julkaisemme 
ohessa pari näytettä kirjoittajan persoonallisista ru- 
noista. — Kilpailun suorasanaisia palkintokirjoituksia 
pyrimme julkaisemaan lehtemme seuraavissa nume- 
roissa. 


Hortobägy 


Ostin sinulta yön kaleidoskoopin, 
Hortobägy. 

Jätin leipäni syömättä, 

viinin koskematta. 

Kalan jätin lautaselle kuivumaan. 


Neljä vuorokautta 
rakastin sinua 
silmiäni ummistamatta. 


Maalasin taulua tiistaista perjantaihin 
enkä tiennyt 
mihin siinä ripustaisin 

auringon. 


Jo särkyvät aamun peilit 
sirpaleiksi kaduillesi. 
Niitä kuljen luotasi 
paljain jaloin. 


Valkeat kattosi 
ja mattojesi kuviot salakuljetan 
rajan yli. 


Sinun laulusi, Hortobägy, 
minun tuliaiseni. 


Ferihegy 


Käärikää minut Unkarin lippuun 
kun olen kuollut; 
siinä minun on lämmin. 


Hyvä minun on olla 
niissä väreissä joilla runoni maalasin. 
Hyvä niihin on auringon paistaa. 


Haudatkaa minut 

äärettömän pustan äärettömimpään rantaan, 
sinne missä maa kaartuu 

taivasta suutelemaan. 


Ei paljon maata päälle, 

ei kiveä rintaani painamaan; 

kiveä, missä nimi muistuttaisi 
kuka olin. 


Kaarina Virolainen: 


NÄYTTÄMÖALAN YHTEISTYÖTÄ SUOMEN JA 
UNKARIN VÄLILLÄ 


Näyttämötaide, etenkin näytelmäkirjallisuus on ollut 
merkittävä tekijä Suomen ja Unkarin välisen tuntemuk- 
sen levittämisessä. Suomalainen teatteri on yli sata 
vuotta vanhaa. Jo sen alkuajoista lähtien on esitetty 
paljon unkarilaisia näytelmiä. Syitä tähän ei ole vaikea 
havaita. Teatteri syntyi maassamme kansalliselta poh- 
jalta. Samaan aikaan ”löydettiin” kielisukulaisuuden 
pohjalta veljesmaa, Unkari. 

Unkarin omaleimaiseen katsantotapaan, historiaan 
ja miljööseen perustuva rikas näytelmäkirjallisuus sai 
maassamme lämpimän vastaanoton. Samalla näissä 
näytelmissä oli kuitenkin riittävä määrä vierasta ro- 
manttisuutta, niin että se tyydytti suomalaisen katsojan 
mielikuvitusta. Tutustuessani vanhimpiin unkarilaisten 
näytelmien teksteihin havaitsin, miten paljon ne ovat 
luoneet kuvaa Unkarista. Tätä vaikutusta oli havaitta- 
vissa nyt juhlavuoden kilpakirjoituksissakin. Pusta, 
hevospaimenet, nuotiot, kapakat ja uljaat husaarit ovat 


olleet tähän asti suomalaisten mielissä ehkäpä Paul 
Abrahamin, Emmerich Kalmanin ja Franz Leharin ope- 
reteista. Näistä Leharin ”Iloista leskeä” on esitetty jo 
1900-luvun ensimmäisellä kymmenellä, muita eniten 
1920-luvulta näihin aikoihin asti. 

Suurten operettien esittämiseen tarvittiin ammatti- 
teatterit ja suuret näyttämöt. Sen sijaan monia puhe- 
ja laulunäytelmiä esitettiin pienillä näyttämöillä ja har- 
rastajateattereissa kautta maan. Mainitsen näistä Fe- 
rencz Crepreghy'n Punaisen laulun ja Hevospaimenen, 
Ladislaus Szilägyin Pustan laulun ja Edvard Toth'in 
Kylän heittiön. Monet näiden ja muiden unkarilaisten 
näytelmien laulut olivat ennen aikaan yhtä yleisiä kuin 
suomalaiset kansanlaulut. 

Kaikkiaan on teatterialan tilastojen mukaan meillä 
esitetty noin 40 unkarilaisen kirjailijan näytelmiä. 

Toisen maailmansodan jälkeen esitettiin Clara Fe- 
herin Emme ole enkeleitä Helsingin, Vaasan ja Lahden 
teattereissa v. 1964—65. Ödön v. Horväth'in kolme 
näytelmää esitettiin näytäntövuonna 70—71 ja 72—73; 
Kasimir ja Karolinen Helsingin Kaupunginteatterissa, 
Usko, toivo ja rakkaus Tampereen Työväen Teatterissa 
ja Wienerwaldin tarinoita Suomen Kansallisteatterissa. 

Sen jälkeen ovat István Ӧгкёпуп näytelmät Tötin 
perhe ja Kissa leikki sekä Verisukulaiset olleet vuosina 
1968—1975 monissa maamme teattereissa, joista en- 
simmäinen yhdessätoista, toinen kuudessa. Karoly 
Szakonyin Lähetyshäiriö on vuosina 1970—1 ja 1971— 
72 ollut kahdssatoista teatterissa sekä Käroly Kazi- 
mirin ja Gyula Ortutayn Kalevala-sovitus vuosina 1972 
—73 ja 1973—74 Oulun ja Kouvolan teattereissa. Sa- 
konyin uusin, Honkongilainen peruukki on saanut 
myös ensi-iltansa Suomessa. 


Sodan jälkeen ei uusia unkarilaisia näytelmiä ole 
tullut esille kovinkaan monia. Sen sijaan niitä on esi- 
tetty laajalti maassamme. Ne ovat olleet myös katso- 
jamääriltään näytäntökautensa suosituimpia. 

Suomella ja Unkarilla on teatterin alalla ollut myös 
vaihtovierailuja. Niiden määrä on huomattavasti vähäi- 
sempi. Ensimmäinen kosketus on ilmeisesti ollut Ida 
Aalbergin vierailu Unkarissa v. 1880. Hän vieraili Buda- 
pestissa, Kansan näyttämöllä Edward Toth'in näytel- 
män Kylän heittiö (A Falu rossza) Boriskan osassa. 
Samalla matkalla hän esiintyi myös Kolozsvarissa. 
Molemmissa paikoissa olivat arvostelut loistavat. En- 


simmäinen teatteriryhmän vierailu Suomesta Unkariin 
tapahtui Ida Aalbergin toimesta noin 20 vuotta myö- 
hemmin. Ohjelmistossa oli Ibsenia, joka ei ollut suo- 
sittu Unkarissa siihen aikaan. 

Vuonna 1972 saimme nähdä Unkarin Kansallisteatte- 
rin esittämänä Mihaly Vörösmartyn voimakkaan histo- 
riallisen näytelmän Kirkonkellojen sankarit. Keväällä 
1973 esitti Suomen Kansallisteatteri maamme kulttuu- 
riviikon aikana vastavuoroisesti Budapestissa Teuvo 
Pakkalan Tukkijoella -näytelmän. Siinä on mukana sa- 
maa kansannäytelmän omaleimaista kuvausta kuin ai- 
kaisemmin mainituissa unkarilaisissa näytelmissä. 
Esitystä seuratessa tuntui, että yleisö mieltyi siihen 
välittömyyteen, joka tulvi esityksestä katsojiin. 

Harrastajateattereiden yhteistyö alkoi kesällä 1974, 
jolloin Unkarissa pidettiin IATA:n (International Ama- 
teurtheatre Association) kongressi ja Istvän Horväth- 
teatterifestivaali. Suomea edusti Kotkan Teatterin nuo- 
risoryhmä, joka esitti Kalevalan pohjalta laaditun 
musical-sovituksen. 

Näyttämöalan vuorovaikutusta ja tuloksia punnitessa 
voi todeta, että ilman suomalaisen teatterin alkuajan 
unkarilaisia näytelmiä me tuntisimme Unkaria vähem- 
män kuin nyt. 

Se lämmin tunne, joka silloin syttyi, palaa vieläkin. 
Paljon romantiikkaa on kadonnut mutta lämpö ei. Täl- 
tä pohjalta ymmärrämme nyt uutta modernia Unkaria 
entistä paremmin. 

Unkarilaisten Kalevala-sovitus teki taas oman kan- 
salliseepoksemme meille leikkivämmäksi ja kepeäm- 
mäksi kuin mitä se oli ollut ennen. 

Meidän Suomi-Unkari Seurassa olisi mukava tietää 
paljonko suomalaisia näytelmiä on ollut Unkarissa. 
Olisiko niiden vaikutus kuvaan meistä yhtä voimakas 
kuin unkarilaisen näytelmäkirjallisuuden meillä. 


+ + + 


Kaikissa lehdissä ilmestyi uutinen: ”Katsellessaan 
mieliohjelmaansa televisiosta englantilainen muurari 
Alexander Mitchell purskahti valtavaan nauruun. Hän 
nauroi kahdenkymmenenviiden minuutin ajan, lysähti 
sitten lattialle ja kuoli.” 

Meillä sellainen on mahdotonta. Meidän televisio- 
toimittajamme tietävät, että suurin aarre on ihminen. 


UNKARIN NAINEN ON TASA-ARVOINEN 


Unkarin kansantasavallan suurlähettilään puoliso, 
rouva Magdolna Rönai on kansainvälisen naisten vuo- 
den johdosta myöntänyt lehdelilemme haastattelun, 
jossa hän kertoo naisten asemasta kotimaassaan. 


— Miten naisten asema on muuttunut Unkarissa ku- 
luneiden 30 vuoden aikana? 


— Unkari vapautui 4. pnä huhtikuuta 1945, siis 30 
vuotta sitten, saksalaisen fasismin ikeestä. Vapautus 
loi Unkarin kansalle suotuisat edellytykset ryhtyä ke- 
hittämään demokraattista ja sosialistista yhteiskuntaa. 
Sosialististen aatteiden juurtuminen kotimaahamme oli 
ratkaisevana edellytyksenä naisten tasa-arvoisuuden 
saavuttamiselle. 

Jonkin yhteiskunnan edistyksellisen luonteen voi 
luotettavasti mitata siitä, millainen siellä on naisten 
asema. 

30 vuotta sitten oli vain hyvin pienellä osalla nai- 
sista omia ansiotuloja, pääasiallisesti maataloudessa 
työskentelevillä tai niillä, jotka olivat työssä vieraissa 
kotitalouksissa. Heidän ansionsa jäivät paljon saman- 
kaltaista työtä suorittavien miesten ansioiden alapuo- 
lelle. 

Sosialistinen yhteiskunta muutti perusteellisesti 
naisten aseman. Unkarin perustuslain 62. pykälässä 
sanotaan: 

a) Unkarin kansantasavallassa on naisilla ja miehillä 
samat oikeudet, 
naisten tasa-arvoisuutta edistävät työmahdolli- 
suuksien ja -edellytysten asianmukainen turvaa- 
minen: palkallinen loma raskauden ja synnytyk- 
sen aikana, tehostettu, lainmukainen äitien ja 
lasten suojelu, äitiyden ja lasten suojelua palve- 
levien laitosten verkosto. 

Unkarin oikeusjärjestelmä ei siis vain tunnusta nais- 
ten tasa-arvoisuutta, vaan se sisältää myös tarpeelli- 
sen takuun sen toteuttamiselle. 

Unkarilaisista naisista on työnsä ja toimintansa an- 
siosta tullut korkeasti kunnioitettavia yhteiskunnan jä- 
seniä, he käyttävät luovalla tavalla hyväkseen poliitti- 
sia oikeuksiaan, he käyttävät niitä vapaasti yhteisön ja 

yksityisten hyväksi, sijoittumalla työelämään, huoleh- 
timalla perheistään ja kasvattamalla lapsiaan, harjoit- 
tamalla poliittista ja yhteiskunnallista toimintaa he 
ovat saavuttaneet yhteiskunnan taholta tunnustuksen. 
Unkarin naisten asemassa, elämässä ja toiminnassa 
on tapahtunut muutoksia. Heidän aktiivinen osallistu- 
misensa tuotannolliseen työhön, kulttuurilliseen ja tie- 
teelliseen elämään on perusteellisesti ja suotuisasti 
muuttunut kuluneiden 30 vuoden aikana. Unkarin yh- 
teiskunnan muiden jäsenten tavoin heillä on yhä pa- 
remmat mahdollisuudet saattaa kykynsä oikeuksiinsa 
ja suorittaa monipuolisia, vaativia tehtäviä. 


— Miten unkarilaiset naiset osallistuvat yhteiskun- 
nalliseen elämään? 


— Perustuslain mukaan kansalaisilla on oikeus 
osallistua yhteiskunnalliseen elämään. Kuten tunnet- 
tua, perustuslaki ei tee eroa miehen ja naisen välillä 
kansalaisten oikeuksiin nähden. Vanha, takapajuinen 
ajatustapa, vielä olemassaolevat ennakkoluulot ilmene- 
vät usein jarruttavana voimana, mutta Unkarin sosia- 
listisen työväenpuolueen, isänmaallisen kansanrinta- 
man, ammattiyhdistys-, nuoriso- ja naisliikkeen sekä 
valtion elinten politiikan ja toiminnan tarkoituksena on 
saada naiset osallistumaan yhä suuremmassa määrin 
yhteiskunnan kehittämiseen, ottamaan heidät tehok- 
kaasti mukaan yhteiskunnalliseen elämään. Unkarin 
naisten osallistumista yhteiskunnalliseen elämään ei 
voida arvioida vain tilastojen perusteella, mutta kui- 
tenkin nämä luvut heidän osallistumisestaan yhteis- 
kunnallisiin järjestöihin ovat tärkeänä todisteenä. 
23 % valtion virkamiehistä ja 45 % Budapestin pää- 
kaupungin neuvoston jäsenistä on naisia. Koko yhteis- 
kunnan käsittävällä Isänmaallisella kansanrintamalla 
on 36.000 naisaktivistia. Vuonna 1971 suoritetuissa 
vaaleissa valittiin kansanedustajiksi parlamenttiin 84 
naista, jolloin 24 % kaikista kansanedustajista oli nai- 
sia. Vuoden 1975 kesäkuun parlamenttivaaleissa vali- 
tuiista 386 henkilöstä oli 117 naisia, siis 30 % kan- 
sanedustajista. Tämäkin osoittaa, että Unkarin naiset 
elävät erittäin aktiivista yhteiskunnallista elämää ja 
osallistuvat lisääntyvässä määrin johtamistehtäviin. 


— Mikä on naisten suhdeluku korkeakouluissa ja 
yliopistoissa? 


— Ennen vapautumista ei katsottu suopein silmin 
sitä, jos tytöt ilmoittautuivat yliopistoihin ja korkea- 
kouluihin. Sellaisiakin tiedekuntia oli, joihin ei edes 
otettu naisopiskelijoita. Sosialistisen yhteiskunnan ra- 
kentamisen ajanjakso muutti tämän tilanteen ja nai- 
sille luotiin suotuisat edellytykset korkeakouluopiske- 
luun. Tästä on todistuksena myös se, että kun vuonna 
1930 yliopiston loppututkinnon suorittaneista oli 9,7 % 
naisia, oli heitä vuonna 1970 31,4 %. Vuonna 1973 
Unkarin yliopistojen ja korkeakoulujen päivä- ja kirje- 
opiskelulinjalta 22.568 opiskelijasta 9.924 naisopiskeli- 
jaa sai diplomin, mikä on 43,9 %. Luvuista on nähtä- 
vissä kehityksen suunta. 


— Mikä on naisten osuus ansiotyötä suorittavista, 
tuotannossa työskentelevistä ja yleensä työssäkäy- 
vistä? 

— Työttömyys on Unkarin kansantasavallassa tun- 
tematon käsite, vieläpä vallitsee puutetta työvoimasta. 
Naisten vetämiseen yhä enemmän mukaan luovaan 
työhön liittyy yhteiskunnallinen etu. Tilastotietojen 
mukaan aktiivisten palkannauttijoiden lukumäärä oli 
Unkarissa tuotannossa (teollisuus, rakennustoiminta, 
kuljetus, kauppa, maatalous, vesi- ja metsätalous) 
vuonna 1973 4.250.500. Heistä oli 1.694.400, siis 
39,8 % naisia. Kaikkien työssäkäyvien eli aktiivisten 
palkannauttijoiden luku oli 5.061.200. Heistä oli 
2.170.200 naista, siis 42,8 % työntekijöistä. 

Vuonna 1968 oli työkykyisistä naisista 61 %, vuonna 
1973 64 % työllistetty. Mainitut luvut osoittavat, että 
absoluuttisessa ja relatiivisessa mielessä vuosi vuo- 
delta yhä useammasta naisesta tulee yhteiskunnan 
aktiivisia, luovia jäseniä. 


— Millaista tukea valtio antaa työtätekeville naisille? 


— Kansantasavaltamme huolehtii monella tavoin 
naisista, tulevista äideistä. Työolosuhteiden helpotta- 
misella, sosiaalisten etuisuuksien lisäämisellä, työ- 
ajan lyhentämisellä, eläkeiän alentamisella 55 vuoteen 
(miesten eläkeikäraja on 60 vuotta) ja muulla tavoin on 
helpotettu naisten asemaa. Sairaaloiden synnytysosas- 
tojen ja äitiysneuvolaverkoston kehittämisellä, äitien ja 
pikkulasten suojelun tehostamisella, lapsilisien korot- 
tamisella ja muiden tärkeiden toimenpiteiden kehittä- 

misellä valtio edistää sitä, että naiset entistä pienem- 
min huolin, yhä suuremmalla ilolla voisivat täyttää 
äidin kutsumuksensa. Yhteiskunnallinen vakuutus kos- 
kee Unkarissa jo koko väestöä. Sen mukaan jokainen 
synnyttävä äiti saa tehokkaan ja ilmaisen hoidon sai- 
raalassa, hän saattaa lapsensa maailmaan nykyaikais- 
ten, korkeatasoisten terveydenhoidollisten edellytysten 
vallitessa. Kaiken tämän ansiosta yhä suurempi määrä 
synnytyksistä tapahtuu saraaloiden synnytysosastoil- 
la, vuonna 1973 jo 97 %. Synnyttävät äidit saavat 20 
viikkoa palkallista äitiyslomaa. Jos äiti sen päätyttyä 
menee työhön, hän pääsee osalliseksi erilaisista hel- 
potuksista työaikaan nähden. Naisilla on oikeus saada 
lomaa lapsenkasvatusta varten siihen saakka, kunnes 
lapsi on kolmivuotias. Tänä aikana äiti saa jatkuvasti 
huomattavan kuukausiavustuksen valtiolta riippuen sii- 
tä, antoiko hän elämän ensimmäiselle, toiselle tai kol- 
mannelle lapselle. Monilapsiset perheet ovat ensim- 
mäisellä sijalla asuntoja jaettaessa saaden asunnon 
jonottamatta. 


— Oletteko tutustunut suomalaisiin naisiin ja hei- 
dän elämäänsä? 

— Olen elänyt Suomessa vuodesta 1968 lähtien ja 
näin ollen minulla on ollut tilaisuus tutustua moniin 
erinomaisiin suomalaisiin naisiin. Minulla on ollut 
mahdollisuus oppia tuntemaan heidän elämäänsä. 
Saamiani suotuisia kokemuksia en ole hankkinut vain 
pääkaupungista, vaan myös useilla maaseutumatkoil- 
lani. Ennen kaikkea haluaisin korostaa, että suomalai- 
set naiset ovat erinomaisia perheenäitejä. Arvostan 
tätä ominaisuutta suuresti Suomen tulevaa sukupolvea 
ajatellen. On ollut todella ilo havaita, millaisella suu- 
rella rakkaudella ja kärsivällisyydellä he hoitavat lap- 
siaan. Heidän osallistumisensa työelämään on myös 
erikoisen varteenotettavaa. Monet heistä ovat hankki- 
neet Suomen poliittisessa elämässä ja kansainvälises- 
säkin politiikassa erittäin merkittäviä asemia. Kaiken 
tämän lisäksi suomalaiset naiset ovat erinomaisia elä- 
mänkumppaneita aviomiehilleen. Voinen myös todeta, 
että suomalaiset naiset pukeutuvat erittäin muodik- 
kaasti, heidän muotitietouteensa yhdistyy mainiosti 
käytännöllisyys. 

Toivon koko sydämestäni, että Suomen tytöt ja 
naiset jatkaisivat menestyksellisesti luovaa toimin- 


taansa lastensa, miestensä, vanhempiensa, perheit- 
tensä sekä kansansa parhaaksi ja onneksi. a 
Haastattelijana Kaarina Rautelin 


Ritva Kaipio 


UNKARIN KULTTUURIPÄIVÄT VALLOITTIVAT 
HELSINGIN 


Unkarin kulttuuripäiviä vietettiin Suomessa huhti- 
kuun 3.—15. päivinä 1975. Päivät järjestettiin vasta- 
vuotoisuuden perusteella, sillä toukokuussa 1973 oli 
Unkarissa pidetty Suomen kulttuuriviikko. Unkarin 
kulttuuripäivät järjestettiin myös maan vapautumisen 
30-vuotispäivän johdosta. Päivien suojelijoina olivat 
Tasavallan Presidentti Urho Kekkonen ja Unkarin presi- 
dentti Päl Losonczi. І 

Kulttuuripäivien avajaiskonsertti pidettiin Finlandia- 
talossa 3. huhtikuuta. Tilaisuudessa puhuivat opetus- 
ministeri Marjatta Väänänen ja opetusministeri Karoly 
Polinszky. Läsnä oli useita valtioneuvoston sekä diplo- 
maattikunnan jäseniä. Konsertin johti kapellimestari 
Antal Jancsovics ja solistina oli pianisti Zoltän Kocsis. 

Päivien aikana järjestettiin myös kamarikonsertti 
Finlandia-talossa 7. huhtikuuta. Kamarimusiikki-illassa 
esiintyivät pianisti Zoltän Kocsis, laulajatar Erika 
Sziklay, violisti Miklös Szenthelyi, pianisti Löränt 
Szücs sekä klarinetisti Kálmán Berkes. 

Tänä vuonna 20. toimintavuottaan viettävä kansan- 
tanssiryhmä Ungaresca antoi konsertin Kansallisteat- 
terissa 14. huhtikuuta ja Espoossa 15. huhtikuuta. 

Päivien aikana järjestettiin neljä näyttelyä, Jugend- 
salissa avattiin 3. huhtikuuta valokuvanäyttely ”Unkari 
tänään”. Unkarilaisiin kirjoihin ja Unkarin kirjapainotai- 
don perinteisiin voitiin huhtikuun aikana tutustua sekä 
Helsingin yliopiston kirjastossa, missä oli esillä näyt- 
tely ”Kauniita unkarilaisia kirjoja” että Töölön kirjas- 
tossa, missä oli esillä näyttely ”Unkarin 500 vuotta 
vanha kirjapainotaito”. Unkarin historiaa valotti Kan- 
sallismuseossa järjestetty näyttely ”Unkarilaiset val- 
loittavat maansa”, ja perinteeseen nykypäivän unkari- 
laisessa taideteollisuudessa voitiin perehtyä Design 
Centerissä esillä olleessa näyttelyssä. 


17 


Unkarilaiseen elokuvaan saatiin päivien aikana tutus- 
tua kuuden päivän ajan. Ohjelmassa olivat Istvän Sza- 
bön ”Rakkauselokuva”, Mara Luttorin ”Merkkikieltä”, 
Ferenc Kösan ”Lumituisku”, Gyula Maárin ”Matkan 
päässä”, Pal Sändorin ”Vanhojen hyvien aikojen jalka- 
pallo” sekä Käroly Makkin ”Kissaleikki”. Elokuvapäi- 
viä juhlisti valtuuskunta, johon kuuluivat ohjaajat 
Istvän Szabé ja Mara Luttor. 

Päivien aikana Suomessa vieraili opetusministeri 
Käroly Polinszkyn johtama arvovaltainen valtuuskunta, 
johon kuuluivat akateemikko Gyula Ortutay, Buda- 
pestin apulaiskaupunginjohtaja, rouva Jöszef Csikesz, 
Akateemisen kustannusliikkeen johtaja György Bernäth 
sekä kulttuurisuhteiden instituutin apulaisosastopääl!- 
likkö Сёга Rybka. Valtuuskunta tutustui vierailunsa 
aikana suomalaiseen kulttuuriin ja Suomen koulu- ja 
korkeakoulujärjestelmään sekä koulu-uudistukseen ja 
kävi Helsingin ohella Turussa. Valtuuskunta tapasi 
opetusministeri Ulf Sundgvistin ja ministeri Marjatta 
Väänäsen sekä opetusministeriön ja keskusvirastojen 
korkeinta johtoa. 

Unkarin kulttuuripäivistä Suomessa laati televisio- 
elokuvan päivien aikana maassamme vieraillut unkari- 
lainen tv-valtuuskunta, joka haastatteli mm. Tasaval- 
lan Presidenttiä. 

Myös radiossa ja televisiossa oli päivien aikana run- 
saasti unkarilaista ohjelmaa; useita elokuvia ja kuun- 
nelmia sekä Unkarin runoutta ja musiikkia esitteleviä 
ohjelmia. Päivien merkitystä kevään suomalaisessa 
kulttuurielämässä kuvaa niiden lehdistössä osakseen 
saama laaja huomio. Lehdistö esitteli Unkarin Kansan- 
tasavallan kehitystä, päiville saapunutta opetusminis- 
teri Poliszkyn johtamaa valtuuskuntaa sekä päivien eri 
tilaisuuksia. 

Muutama lehtiotsikko ja muutama lainaus arvoste- 
luista puhunee itse puolestaan: 

”Unkarin kulttuuripäivät — vankka konsertti”, otsikoi 
Suomenmaa ja toteaa, että ”kapellimestari Antal Jan- 
czovics ja pianisti Zoltán Kocsis aloittivat komealla 
tavalla veljesmaamme musiikillisen panoksen esittelyn 
kulttuuriviikoilla”. Uusi Suomi ilmoittaa otsikossaan 
”Uljasta Unkarista” ja jatkaa tekstissä: ”Antal Jancso- 
vies (38), Unkarin viikon sinfoniakonsertin oivallinen 
johtaja, vaikutti merkittävältä osalta, että tilaisuudessa 
muodostui täysi elämys. Hänen harjoittamanaan ja in- 
noittamanaan Helsingin kaupunginorkesteri soitti kes- 


kinäisissä muoto-, väri- ja voimasuhteissa läpikuulta- 
van selkeästi, elastisesti ja eläytyneesti . . .”. Toisaal- 
ta ohjelmanvalintaa arvosteltiin. Esimerkkinä Kansan 
Uutisten nimimerkki MAK, joka kirjoittaa: ”Ohjelmisto 
sinänsä oli ehkä hieman yksipuolisesti koostettu, sillä 
kenenkään mainitun säveltäjän tuotannosta ei kuultu 
suinkaan keskeistä musiikkia, vaan lähinnä suosittuja 
kuriositeetteja ja viihteenomaisia täytenumeroita. 
Aivan ilmeisesti unkarilaisvierailla ei ole ollut aivan 
täyttä selvyyttä täkäläisten sinfoniakonserttien ohjel- 
mallisesta tasosta, jossa todellakaan ei tarvita kom- 
promissinomaisia helppoja teoksia, vaan päinvastoin: 
yleisö odottaa — ja kestää! — pelkästään parasta, 
pitkästyy vain turhaan joihinkin galantalaistansseihin 
tai perin kauhtuneeseen Les Préludes -runoelmaan. 
Ohjelman tuottama pettymys oli sitäkin suurempi, kun 
muistetaan että suomalaisyleisö tuntee varsin hyvin 
Unkarin musiikkia ja tietää, millaisia mestariteoksia 
nytkin olisi voitu tarjota”. 

Näyttelyistä otsikoitiin : 

”Kaunista kirjataidetta, modernia taideteollisuutta” 
(Uusi Suomi), ”Ei kolkkoa modernismia Unkarin taide- 
teollisuudessa” (Ilta-Sanomat), ”Unkarin muinaisaar- 
teita — Attilan miekasta tuluskukkaroon” (Uusi 
Suomi). 

Elokuvaviikko sai osakseen ansaitsemansa huomion. 
Lehdet totesivat viikon aihevalinnan monipuoliseksi, 
joskin eräät lehdet kummeksuivat valikoiman vaimeut- 
ta. ”Ylipäätään valikoima kokonaisuutena vaikutti jon- 
kin verran entistä vaimeammalta, ainakin jos, kuten 
alussa mainitsin, on tottunut odottamaan näistä (— 
Unkarin elokuvapäivistä, kirjoittajan huom.) paljon”. 

”Etenkin vaikutti, että meikäläiselle yleisölle nämä 
filmit eivät antaneet otollisinta, eivät enää osuvinta- 
kaan kuvaa tämänhetkisestä Unkarin uudesta eloku- 
vasta . . .” (Helsingin Sanomat). 

Suomenmaa puolestaan otsikoi ”Taidokasta mutta 
vaikeaa elokuvaa” ja katsoo ”Kissaleikin” olleen aina- 
kin edeltäkäsin viikon mielenkiintoisimman elokuvan. 
Hufvudstadsbladet toteaa puolestaan otsikossaan, että 
unkarilainen elokuva on elinvoimaista, ”Ungersk film 
är livskraftig”. 

Myös Ungaresca-kansantanssiryhmästä kirjoitettiin 
paljon ja myönteisesti. ”Aitoa unkarilaista”, otsikoi 
Kansan Uutiset ja toteaa tekstissä: ... Esityksissään 
yhtye on kauttaaltaan säilyttänyt tanssien alkuperäi- 

sen, autenttisen muodon ja tyylin. Ilmeisesti niitä ei 
ole paljonkaan muokattu näyttämöesityksiä varten ja 
juuri tästä johtuen niissä on paljon aitoa raikkautta ja 


välittömyyttä . +. Kansallisteatterin suuren puolen kat- 
somon täyttävä yleisö oli kiinnostunutta ja kiitollinen.” 
Uusi Suomi kirjoittaa Ungarescasta mm: ”. . . Laa- 


jan ohjelmiston erääksi huippukohdaksi muodostui, 
kuten odottaa saattoi, kansantanssiryhmän Ungares- 
can vierailu Suomen Kansallisteatterin suurella näyt- 
tämöllä. Tunnelmassa oli taas sellainen määrä rytmil- 
listä räiskettä ja iloa, että täyden katsomon hitaampi 
veljeskansa tuntui aivan kuin illan mittaan heräävän 
pitkän kaamoksen talviunesta.” 

— Näin lehdet. Päivien käytännön järjestelyihin osal- 
listunut virkamies, joka ei tapahtumahetkellä juuri pys- 
tynyt metsää puilta erottamaan, voi todeta käytyään 
läpi lähes parin sentin paksuisen pinon päiviä koskevia 
lehtiartikkeleita vain, että päivät olivat todellinen me- 
nestys ja että Unkari sananmukaisesti valloitti kulttuu- 
rillaan Helsingin huhtikuussa 1975. 


Läszlö Keresztes: 


KUUSI VUOTTA UNKARIN KIELEN L 
SUOMESSA ТОНА 


| Kun kuusi vuotta sitten tulin Suomeen, en olisi ku- 
vitellut, että voisin jäädä näin pitkäksi aikaa. Silloin 
elämäni toive toteutui: minut valittiin Helsingin yli- 
opiston unkarin kielen lehtorin virkaan. Tehtävä oli 
osittain tuttu, olinhan minä ennenkin opettanut ulko- 
maalaisille unkaria eri yhteyksissä, mutta on eri asia 
toimia maansa kielen ja kulttuurin lähettiläänä vieraas- 
sa maassa. Mutta Suomihan ei ollutkaan minulle vie- 
ras maa. Maa ja kansa olivat tuttuja jo ennestään. Kun 
у. 1959 Unkarin ja Suomen välinen kulttuurisopimus 
uusittiin, ensimmäisenä pitkäaikaisena stipendiaattina 
minä sain viettää lukuvuoden 1962—63 tässä ihastut- 
tavassa maassa. Aikaisemmat ylioppilastoverini, enti- 
set opettajani yliopistossa ja ystäväni Suomi-Unkari 
Seuran piirissä toivottivat minut sydämellisesti terve- 
tulleeksi syksyllä 1969 ja tarjosivat ystävällisesti aut- 
tavat kätensä alkuvaikeuksien voittamiseksi. Ystävieni 


vilpitön vastaanotto ja luottamus on merkinnyt minulle 
paljon näinä vuosina. 

Tehtävällä — siis unkarin kielen opettamisella yli- 
opistossa — on pitkät perinteet. Unkarin kielen tun- 
temusta Suomessa on pidetty tärkeänä sekä fenno- 
ugristiikan että äidinkielen opintojen kannalta, näin 
unkarin kielen opetus on liittynyt perinteisesti yliopis- 
tojen ohjelmaan. Unkarin opetus aloitettiin Helsingin 
yliopistossa jo runsaat sata vuotta sitten, mutta se 
sai erityistä vauhtia vasta kun perustettiin vakinainen 
unkarin kielen lehtoraatti Helsingin yliopistoon v. 
1925, josta lähtien syntyperäiset unkarilaiset ovat aina 
hoitaneet tehtävää. V. 1959 uusittu Suomen ja Unkarin 
välinen kulttuurisopimus on ollut myöskin omiaan 
edistämään unkarin harrastusta Suomessa. Kulttuuri- 
sopimuksen puitteissa yhä useammille opiskelijoille ja 
tieteenharjoittajille on tarjoutunut mahdollisuus tulla 
Suomeen (ja vastaavasti matkustaa Unkariin) ja tutus- 
tua paikan päällä maahan, kansaan ja kieleen ja täten 
saada kontakti maittemme välillä monipuolisemmaksi. 

Nyt kuuden vuoden jälkeen voin todeta, että tehtävä 
osoittautui mielenkiintoiseksi. Se ei ollut helppo, kos- 
ka — voitte uskoa minua — unkarin kielen opettami- 
nen on (melkein?) yhtä vaikeata kuin sen oppiminen- 
kin. Ja kysymykseen: pystyvätkö suomalaiset oppi- 
maan unkaria? voin vastata edelleenkin: toiset pysty- 
vät, toiset eivät, toiset enemmän, toiset vähemmän. 
Mielenkiinto unkarin kieltä kohtaan on joka tapauk- 
sessa pysynyt tasaisen vilkkaana näiden vuosien aika- 
na; Helsingin yliopistossa oli unkarin opiskelijoita 
keskimäärin sata lukukausittain eri kursseilla. Unkarin 
kieltä kohtaan osoitetusta mielenkiinnosta Suomessa 
mainittakoon myös se, että Helsingin yliopiston lisäk- 
si Suomessa annetaan unkarin opetusta Turun, Jyväs- 
kylän, Tampereen ja Oulun yliopistossa sekä eräiden 
kesäyliopistojen yhteydessä. 

Minulle oli suuri elämys olla Suomessa juuri viime 
kuuden vuoden aikana siksi, että tieteellisten ja ope- 
tustehtävieni ohella saatoin tarkkailla aivan läheltä sitä 
myönteistä poliittista kehitystä, jonka aikaansaamisek- 
si Suomen ja Unkarin hallitukset ovat näinä vuosina 
tehneet kaikkensa. Yksityisluonteiset keskustelut, kah- 
denkeskiset neuvottelut ja valtiovierailut ovat tasoitta- 
neet tietä maanosassamme vallitsevan jännityksen lie- 
ventymiselle: Euroopan turvakokouksen koollekutsu- 
miselle. Suomen ja Unkarin välisen laajan poliittisen 

yhteisymmärryksen, taloudellisen ja kulttuurisen yh- 
teistyön sekä lisääntyneen matkailun ansiosta unkarin 
kielen opiskelu kiinnostaa yhä enemmän paitsi filo- 
logeja myös muita ihmisiä. Suomessa opiskellaan un- 
karia eri puolilla maata merkkipäiväänsä viettävän 
Suomi-Unkari Seuran paikallisosastoissa, työväen- ja 
kansalaisopistoissa. Aivan hämmästyttävissä paikois- 
sa saa kuulla osattavan unkaria. Ja tällainen kehitys 
on kertakaikkiaan ilahduttavaa. Kielen tuntemus tekee 
helpommaksi yhteydenpidon ja kanssakäymisen sekä 
vahvistaa yhteenkuuluvuuden tunnettamme. Saavutta- 
miimme tuloksiin emme kuitenkaan voi tyytyä täysin, 
sillä kielen opetuksen ja oppimisen lisäksi on paljon 
tehtäviä edelleenkin kirjallisuutemme ja kulttuurimme 
tunnetuksi tekemiseksi ja levittämiseksi, mikä on un- 
karin opetuksen toinen tärkeä päämäärä. Jotta voi- 
simme saavuttaa tämän päämäärän, myös vastaval- 
mistuneilla äidinkielen opettajilla sekä Suomi-Unkari 
Seuran jäsenillä on valtavia mahdollisuuksia käytettä- 
vissä. Ja mahdollisuudet velvoittavat! 

Kaikkien suomalaisten ystävieni hyvästelemiseen 
henkilökohtaisesti eivät olisi riittäneet seuraavat kuusi 
vuotta. Sallikaa minun esittää siis tällä tavoin kiitok- 
seni Suomi-Unkari Seuran johtajille ja jäsenille kaikes- 
ta ystävyydestä ja avusta, jonka olen saanut osakseni 
Suomessa ollessani. Palattuani Unkariin yhteydet eivät 
toivottavasti katkea, meillä on tilaisuus tavata vastai- 
suudessakin Unkarissa tai — jota hartaasti toivon — 
myös Suomessa. 25 vuotta täyttävälle Suomi-Unkari 
Seuralle ja sen jäsenille toivotan onnea ja jatkuvaa 
menestystä. 


+ + + 


Unkarilaisen jalkapallojoukkueen keskushyökkääjältä 
ei maalinteko luonnistunut, ja urheilulääkäri neuvoi 
häntä juoksemaan maantiellä joka päivä kymmenen ki- 
lometriä. Kahden viikon kuluttua keskushyökkääjä 
soittaa lääkärille. 

— No, kysyy lääkäri, auttoiko kuuri? 

— En osaa sanoa, vastaa keskushyökkääjä, olen nyt 
sadanneljänkymmenen kilometrin päässä kotoa. 


+ + + 


— Tarjoilija! Saisinko hammastikun. 
— Ei käy aivan nyt, ne on kaikki varattu. 


Seppo Sarlund 


NELJÄS YSTÄVYYSVIIKKO HAHMOTTUMASSA 


Kun kesällä 1967 valmisteltiin ensimmäistä Suomen 
ja Unkarin ystävyysviikkoa, ajatuksena oli luoda todel- 
la näyttävä määrävuosin uusittava ystävyysilta kahden 
sukulaiskansan välille. Nyt tämä on toteutunut ja nel- 
jännen ystävyysviikon valmistelut ovat olleet jo pitem- 
män aikaa vireillä. 

Alustavaksi ajankohdaksi ystävyysviikolle on ajateltu 
ensi heinäkuun 9—15 päiviä. Tällä kertaa ystävyyskau- 
pungit tulevat entistä tiiviimmin mukaan viikon järjes- 
telyihin ja suuri osa ystävyysviikon tapahtumista Suo- 
messakin tulee tapahtumaan ystävyyskaupungeissa, 
joita tällä erää on kaikkiaan yhdeksän. Kaupunkien 
edustajien kanssa käydyt neuvottelut ovat osoittaneet, 
että kaikissa ystävyyskaupungeissa on suurta mielen- 
kiintoa viikon yhteydessä tapahtuvaan vaihtoon, joten 
onnistumisen edellytykset ovat mitä parhaat. 

On selvää, että myöskin ne Unkarin ystävät, jotka 
eivät asu näissä yhdeksässä etuoikeutetussa kaupun- 
gissa, tulevat pääsemään mukaan viikolle, mutta tar- 
koituksena on saada hyvät ystävyys- ja poliittiset suh- 
teet palvelemaan maittemme yhteistyötä entistä konk- 
reettisemmin. 

Ystävyysviikkoon osallistuvien maiden valtuuskunnat 
lienevät suuruudeltaan 280—300 henkeä. Lopullista 
päätöstä valtuuskuntien suuruudesta ei ole vielä tehty, 
mutta tarkoituksena on saada valmistelutyöhön mah- 
dollisimman laajat kansalaispiirit. 

Euroopan turvallisuus- ja yhteistyökokouksen asiat 
ovat olleet eri ystävyysviikoilla aina hyvin keskeisesti 
esillä. Periaatteet, jotka lyötiin Euroopan kansojen 
välillä lukkoon kesän huippukokouksessa Helsingissä, 
ovat vallinneet Suomen ja Unkarin ystävyysviikoissa 
käytännössä. Olemme olleet edelläkävijöitä. 


+ + + 


Kaksi eläinlääkäriä suorittaa leikkauksen norsulle. 
Leikkauksen jälkeen toinen sanoo: 

— No niin, tänään emme unohtaneet mitään väli- 
nettä eläimen vatsaan. 

Silloin toinen sanoo: 

— Hyvänen aika, minne sisar Anna on kadonnut? 


Lämmin Unkarin ystävä, Suomi-Unkari Seuran Hä- 
meenlinnan osaston perustaja, asessori Harald Toi- 
vola, poistui joukostamme 9. 7. 1975 84-vuotiaana. 
Asessori Toivola oli voimakas ja värikäs persoona, 
kotikaupunkinsa näkyvä ja tunnettu osallistuja ja vai- 
kuttaja. Erikoisen merkillepantavaa oli Toivolan viimei- 
siin elinpäiviin saakka riittänyt nuorekkaan intomieli- 
nen ja taistelijan tahtoinen harrastus erilaista kult- 
tuuritoimintaa kohtaan. Hänen panoksensa varsinkin 
kulttuuriperinteiden vaalimiseksi, musiikkielämän tuke- 
miseksi ja erikoisesti monien ystävyysseurojen perus- 
tamiseksi olivat rauhaa rakentavalle suurelle huma- 
nistille Harald Toivolalle erittäin merkittävä alue, vaik- 
ka toisaalta vain osa hänen harvinaisen laaja-alaisesta 
harrastuskentästään. 

E. H. 


FERENC JUHASZIN RUNOJA SUOMEKSI 


Viime talven kirjauutuuksien joukossa oli merkityk- 
seltään uranuurtava, mutta kooltaan vaatimaton runo- 
kokoelma: Ferenc Juhäszin Kukkiva maailmanpuu 
(Denfiinikirjat, Otava 1974). 

— Kääntäjät Hannu Launonen ja István Kecskeméti oli- 
sivat tuskin löytäneet kauniimpaa ja vaikeampaa tehtä- 
vää kuin Ferenc Juhäszin runojen tulkitseminen. Ru- 
noilija on nimittäin nyky-Unkarin kirjallisuuden oma- 
peräinen persoonallisuus. Torjuttuaan joukon vasta- 
väitteitä, pahantahtoisia hyökkäyksiä ja ymmärtämät- 
tömyyttä Ferenc Juhäsz on tunnustanut uskonsa un- 
karilaisen eeppisen runouden oikeuksiin ja tulevaisuu- 
teen, runotyylin vallankumouksellisen uudistamisen 
mahdollisuuteen ja tarpeellisuuteen, runouden ajan- 
mukaisuuteen ja yhteiskunnalliseen funktioon. Ferenc 
Juhäsz haluaa tutustuttaa lukijat runoudellaan tieteel- 
liseen maailmankatsomukseen: auttaa ihmisiä maail- 
man monimutkaisten ilmiöiden käsittämisessä. Pää- 


määrän mittavuus on saanut aikaan vallankumouksen 
runoilijan ainoaan ilmaisukeinoon: tyyliin, muovaile- 
malla perinteisen puhekielen ja tieteellisen kielen 
äärimmäispoolit omaleimaiseksi synteesiksi. Juhäszin 
lyriikan ymmärtäminen vaatii lukijalta erittäin hyvää 
Unkarin kielen taitoa; sen vuoksi meidän on arvostet- 
tava kääntäjien työ myös erittäin korkealle. Kumpaakin 
kieltä hallitsevan suomalaisen ja unkarilaisen kääntä- 
jän yhteistyö näin monisäikeisen runotyylin tulkitse- 
misessa näyttää olevan onnistunut ratkaisu. 

Ferenc Juhäsz on syntynyt v. 1928. V. 1950 ilmestyi- 
vät hänen ensimmäiset suuret eeppiset runoteoksensa 
Sänthan perhe ja Isäni. Jo näissä, mutta myös hänen 
aikaisemmissa runoissaan, ilmeni, mutta vasta v. 1954 
ilmestyneessä teoksessa Tuhlaava maa täydentyi hä- 
nen runoutensa rikkaus, joka on saanut vaikutteita 
kahdelta taholta: yhtäältä obinugrilaisesta ja itä- 
eurooppalaisesta kansanrunoudesta, toisaalta unkarin 
kansan historiasta. Näistä kahdesta lähteestä hyötyy 
Juhaszin verrattoman laaja tuotanto vieläkin. Unkarin 
historian vaiheet liittyvät kuitenkin johonkin laajem- 
paan kokonaisuuteen: luonnonlakien määräämään ke- 
hityskulkuun. Ferenc Juhäszin lyyrinen maailma on 
itse maailmankaikkeuden, luonnon ja yhteiskunnan, 
ihmisruumiin ja sielun mikro- ja makrokosmos. Jänos 
Aranyin kielen luova voima ja Bela Bartökin maa- 
ilmanlaajuinen unkarilaisuus kohtaavat hänen runou- 
dessaan tieteiden ehtymättömän tutkimus- ja selittä- 
mispyrkimyksen kanssa. Hänen runojensa pohjavir- 
roissa voidaan havaita maailmankaikkeuden ääniä ja 
kuvien kautta ilmeneviä liikkeitä. Ja tämä maailma 
kuuluu ihmiselle. 

Kukkivan maailmanpuun huolellisesti muovailtu 
avain johdattaa vaativat ja kärsivälliset suomalaiset 
lukijat dynaamisen ja optimistisen, mutta erittäin mo- 
nisäikeisen lyriikan salaisuuksiin. 

Попа Keresztes 

